Umframt stovurnar hevur skúlin eisini eina góða fimleikarhøll. Í 2007 var farið undir at útbyggja skúlan og hetta arbeiði var liðugt í 2009, har eru nú 4 vanligar stovur við øllum nýmótans hentleikum og 2 serstovur, í kjallararnum er ein smíðstova og alis- og evnafrøði, vatrúm og goymsla. Á sumri 2002 varð fótbóltsvøllur lagdur við skúlan. Til støddar er hann sum ein hálvur fótbóltsvøllur, og FSF hevur góðkent vøllin at brúka til kapping millum tey yngru. 35 børn ganga í skúlanum á Fossánesi, og tað ber í sær, at skúlin er trýflokkaður. Hetta merkir, at flokkar eru lagdir saman. Skúlaárið 2016-2017 eru 1., 2. og 3. fl. lagdir saman, 4. og 5. fl eru saman og 6. og 7. fl eru saman. Fimm lærarar eru við skúlan umframt tveir námsfrøðiligur stuðlar. Myrna Lind Jacobsen er fyrstilærari, og hann er at hitta á skúlanum á tel. 452120/253263 Mail adressan hjá skúlanum er fos @ skulin. fo Ætlar tú at leiga fimleikahøllina, kanst tú venda tær til Sigbjørg K. Olsen á tel. 735892. Skalt tú leiga skúlan, skal umsókn sendast til kommununa.